CELEX: 52017PC0426
Language: da
Date: 2017-08-11
Title: Forslag til RÅDETS GENNEMFØRELSESAFGØRELSE om bemyndigelse af Rumænien til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem

EUROPA-KOMMISSIONEN
            Bruxelles, den 11.8.2017
            COM(2017) 426 final
            2017/0192(NLE)
            Forslag til
            RÅDETS GENNEMFØRELSESAFGØRELSE
            om bemyndigelse af Rumænien til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem
            
               
         
         
            
               BEGRUNDELSE
            
            
               I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem
                  1
                ("momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i nævnte direktiv, for at forenkle momsopkrævningen eller for at forhindre visse former for momsunddragelse eller momsundgåelse.
            
            
               Ved brev registreret i Kommissionen den 26. april 2017 anmodede Rumænien om tilladelse til fortsat at anvende en foranstaltning, der fraviger momsdirektivets artikel 287, hvori der gives mulighed for at indrømme momsfritagelse til afgiftspligtige personer, hvis årlige omsætning ikke overstiger et vist beløb. Samtidig anmodede Rumænien om tilladelse til at hæve fritagelsestærsklen fra modværdien i national valuta af 65 000 EUR til modværdien i national valuta af 88 500 EUR. 
            
            
               I henhold til momsdirektivets artikel 395, stk. 2, underrettede Kommissionen ved brev af 9. juni 2017 de øvrige medlemsstater om Rumæniens anmodning. Ved brev af 12. juni 2017 underrettede Kommissionen Rumænien om, at den rådede over alle de oplysninger, som den fandt nødvendige for at kunne vurdere anmodningen.
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Det følger af momsdirektivets afsnit XII, kapitel 1, at medlemsstaterne har mulighed for at anvende særordninger for små virksomheder, herunder mulighed for at indrømme momsfritagelse til afgiftspligtige personer med en årlig omsætning under et vist beløb. Momsfritagelsen indebærer, at en afgiftspligtig person ikke skal opkræve moms af leveringer og følgelig heller ikke kan fradrage indgående moms.
            
            
               I henhold til momsdirektivets artikel 287, nr. 18), kan Rumænien indrømme momsfritagelse til afgiftspligtige personer, hvis årlige omsætning højst er lig med modværdien i national valuta af 35 000 EUR beregnet på grundlag af kursen på dagen for landets tiltrædelse. Ved Rådets gennemførelsesafgørelse 2012/181/EU
                  2
                fik Rumænien tilladelse til at anvende en højere tærskel og dermed indrømme momsfritagelse til afgiftspligtige personer, hvis årlige omsætning ikke overstiger 65 000 EUR. Foranstaltningen blev forlænget ved Rådets gennemførelsesafgørelse 2014/931/EU
                  3
               , der udløber den 31. december 2017. Rumænien har anmodet om at forlænge foranstaltningen i endnu en begrænset periode og samtidig at hæve fritagelsestærsklen til 88 500 EUR. 
            
            
               Ved at hæve tærsklen forventes det, at momsforpligtelserne for en række små virksomheder med nedsat økonomisk aktivitet vil mindskes, og at disse virksomheders aktivitet vil stimuleres, idet virksomhederne fritages for en række skattemæssige forpligtelser såsom at skulle indgive momsangivelser eller føre momsregnskab. Det forventes også, at den højere tærskel vil mindske skattemyndighedernes arbejdsbyrde ved at fjerne behovet for at overvåge opkrævningen af mindre indtægtsbeløb fra et større antal små virksomheder. 
            
            
               Ifølge Rumænien vil den højere tærskel ikke få nogen væsentlig indvirkning på statens indtægter. Det forventes, at den højere tærskel vil føre til en reduktion på ca. 0,60 % af de samlede momsindtægter på statens budget. 
            
            
               Afgiftspligtige personer, hvis omsætning ikke overstiger denne tærskel, vil stadig have mulighed for at lade sig momsregistrere.
            
            
               •Sammenhæng med de gældende regler på samme område
            
            
               Andre medlemsstater har fået tilladelse til lignende undtagelser. Belgien
                  4
                har fået godkendt en tærskel på 25 000 EUR, Luxembourg
                  5
                en tærskel på 30 000 EUR, Polen
                  6
                og Estland
                  7
                en tærskel på 40 000 EUR, Litauen
                  8
                en tærskel på 45 000 EUR, Letland
                  9
                og Slovenien
                  10
                en tærskel på 50 000 EUR, og Italien
                  11
                en tærskel på 65 000 EUR. 
            
            
               Undtagelser fra momsdirektivets regler bør altid være begrænset i tid, således at virkningerne heraf kan bedømmes. Bestemmelserne i momsdirektivets artikel 281-294 om særordningen for små virksomheder er desuden taget op til revision. Som bebudet i momshandlingsplanen
                  12
                og Kommissionens arbejdsprogram 2017
                  13
                forventes Kommissionens forslag i form af en omfattende forenklingspakke fremlagt inden udgangen af 2017.
            
            
               Det foreslås derfor at hæve tærsklen for Rumænien til et beløb, der er lig med modværdien i national valuta af 88 500 EUR, i perioden fra den 1. januar 2018 indtil den 31. december 2020 eller indtil datoen for ikrafttrædelsen af et direktiv om ændring af bestemmelserne i momsdirektivet om særordningen for små virksomheder. 
            
            
               •Sammenhæng med Unionens politik på andre områder
            
            
               Selv om tærsklen er ret høj sammenlignet med de tærskler, som de andre medlemsstater har fået godkendt, er foranstaltningen i overensstemmelser med Unionens målsætninger for små virksomheder som fastsat i Kommissionens meddelelse "Tænk småt først" – En "Small Business Act" for Europa
                  14
               , hvori medlemsstaterne opfordres til at tage hensyn til SMV'ernes særlige karakteristika ved udformning af lovgivningen og derfor til at forenkle de gældende regler.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
         
         
            
               Momsdirektivets artikel 395. 
            
            
               •Nærhedsprincippet (for områder, der ikke er omfattet af enekompetence) 
            
            
               
                  I betragtning af den bestemmelse i momsdirektivet, som forslaget bygger på, finder nærhedsprincippet ikke anvendelse.
               
            
            
               •Proportionalitetsprincippet
            
            
               
                  Afgørelsen vedrører en tilladelse, der indrømmes en medlemsstat på dennes egen anmodning, og udgør ikke en forpligtelse.
               
            
            
               Henset til undtagelsens begrænsede anvendelsesområde står den særlige foranstaltning i rimeligt forhold til det tilstræbte mål, nemlig at forenkle momsopkrævningen for et større antal små afgiftspligtige personer og for skatteforvaltningen.
            
            
               •Valg af retsakt
            
            
               Foreslået retsakt: Rådets gennemførelsesafgørelse.
            
            
               I henhold til artikel 395 i Rådets direktiv 2006/112/EF er en fravigelse af de fælles momsregler kun mulig, hvis Rådet med enstemmighed på forslag af Kommissionen giver tilladelse til det. En gennemførelsesafgørelse vedtaget af Rådet er den bedst egnede retsakt, da den kan rettes til individuelle medlemsstater.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               Forslaget er baseret på en anmodning fra Rumænien og vedrører kun denne medlemsstat.
            
            
               •Indhentning og brug af ekspertbistand
            
            
               Der har ikke været behov for ekstern ekspertbistand.
            
            
               •Konsekvensanalyse
            
            
               
                  Forslaget til Rådets gennemførelsesafgørelse har til formål at hæve den tærskel for årlig omsætning, under hvilken afgiftspligtige personer kan fritages for moms. Dermed udvides forenklingsforanstaltningen, som fjerner mange af momsforpligtelserne for virksomheder, hvis årlige omsætning højst er lig med modværdien i national valuta af 88 500 EUR. 
               
               
                  Afgiftspligtige personer, hvis momspligtige omsætning ikke overstiger denne tærskel, behøver ikke at lade sig momsregistrere, føre momsregnskab eller indgive momsangivelser. Deres administrative byrde vil dermed mindskes som følge af foranstaltningen. Det vil også mindske skattemyndighedernes arbejdsbyrde ved at fjerne behovet for at overvåge opkrævningen af mindre indtægtsbeløb fra et større antal små virksomheder. 
               
            
            
               De budgetmæssige virkninger af den højere tærskel i form af reducerede momsindtægter for Rumænien anslås at udgøre ca. 0,60 % af de samlede momsindtægter.
            
            
               4.VIRKNINGER FOR BUDGETTET
            
            
               Forslaget har ingen virkninger for EU-budgettet, eftersom Rumænien vil beregne en kompensation i henhold til artikel 6 i Rådets forordning (EØF, EURATOM) nr. 1553/89.
            
         
         
            
               2017/0192 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om bemyndigelse af Rumænien til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets direktiv 2006/112/EF af 28. november 2006 om det fælles merværdiafgiftssystem
                  15
               , særlig artikel 395, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I henhold til artikel 287, nr. 18), i direktiv 2006/112/EF kan Rumænien indrømme momsfritagelse til afgiftspligtige personer, hvis årlige omsætning højst er lig med modværdien i national valuta af 35 000 EUR beregnet på grundlag af kursen på dagen for landets tiltrædelse.
            
            
               (2)Ved Rådets gennemførelsesafgørelse 2012/181/EU
                  16
                fik Rumænien tilladelse til at anvende en højere tærskel og indrømme momsfritagelse til afgiftspligtige personer, hvis årlige omsætning ikke overstiger 65 000 EUR. Foranstaltningen blev forlænget ved Rådets gennemførelsesafgørelse 2014/931/EU
                  17
               , der udløber den 31. december 2017.
            
            
               (3)Ved brev registreret i Kommissionen den 26. april 2017 anmodede Rumænien om tilladelse til fortsat at fravige artikel 287, nr. 18), i direktiv 2006/112/EF og samtidig at hæve fritagelsestærsklen til modværdien i national valuta af 88 500 EUR. 
            
            
               (4)En højere tærskel for særordningen for små virksomheder er en forenklingsforanstaltning, da den kan mindske disse virksomheders momsforpligtelser markant.
            
            
               (5)I henhold til artikel 395, stk. 2, i direktiv 2006/112/EF underrettede Kommissionen ved brev af 9. juni 2017 de øvrige medlemsstater om Rumæniens anmodning. Ved brev af 12. juni 2017 underrettede Kommissionen Rumænien om, at den rådede over alle de oplysninger, som den fandt nødvendige for at kunne vurdere anmodningen.
            
            
               (6)Rumænien forventer, at foranstaltningen mindsker momsforpligtelserne for en række små virksomheder. Det bør også mindske skattemyndighedernes arbejdsbyrde ved at fjerne behovet for at overvåge opkrævningen af mindre indtægtsbeløb fra et større antal små virksomheder. 
            
            
               (7)Da denne fravigelsesforanstaltning medfører en begrænsning af momsforpligtelserne for små virksomheder, bør Rumænien indrømmes tilladelse til at anvende foranstaltningen i en begrænset periode. Afgiftspligtige personer bør stadig kunne vælge den almindelige momsordning.
            
            
               (8)Da bestemmelserne i artikel 281-294 i direktiv 2006/112/EF, som omhandler særordningen for små virksomheder, er under revision, er det muligt, at et direktiv om ændring af disse bestemmelser i direktiv 2006/112/EF kan træde i kraft inden udløbet af undtagelsens gyldighedsperiode.
            
            
               (9)På grundlag af de oplysninger, som Rumænien har fremlagt, vil den hævede tærskel have en ubetydelig indvirkning på de samlede momsindtægter fra det endelige forbrug.
            
            
               (10)Undtagelsen vil ikke få negativ indvirkning på Unionens egne indtægter hidrørende fra moms, idet Rumænien vil foretage en kompensationsberegning som omhandlet i artikel 6 i Rådets forordning (EØF, Euratom) nr. 1553/89
                  18
                —
            
            
               VEDTAGET DENNE AFGØRELSE: 
            
         
         
            
               Artikel 1
            
            
               Uanset artikel 287, nr. 18), i direktiv 2006/112/EF bemyndiges Rumænien til at indrømme momsfritagelse til afgiftspligtige personer, hvis årlige omsætning højst er lig med modværdien i national valuta af 88 500 EUR beregnet på grundlag af kursen på dagen for landets tiltrædelse.
            
            
               Artikel 2
            
            
               Denne afgørelse anvendes fra den 1. januar 2018 til den 31. december 2020 eller indtil datoen for ikrafttrædelsen af et direktiv om ændring af bestemmelserne i artikel 281-294 i direktiv 2006/112/EF, alt efter hvilken dato der kommer først.
            
            
               Artikel 3
            
            
               Denne afgørelse er rettet til Rumænien.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
            
               
               
                     Formand
               
            
         
         
            
                  
                     (1)
                  EUT L 347 af 11.12.2006, s. 1. 
               
               
                  
                     (2)
                  EUT L 92 af 30.3.2012, s. 26. 
               
               
                  
                     (3)
                  EUT L 365 af 19.12.2014, s. 145. 
               
               
                  
                     (4)
                  Rådets gennemførelsesafgørelse (EU) 2015/2348 af 10. december 2015 om ændring af gennemførelsesafgørelse 2013/53/EU om bemyndigelse af Kongeriget Belgien til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 330 af 16.12.2015, s. 51).
               
               
                  
                     (5)
                  Rådets gennemførelsesafgørelse (EU) 2017/319 af 21. februar 2017 om ændring af gennemførelsesafgørelse 2013/677/EU om bemyndigelse af Luxembourg til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 47 af 24.2.2017, s. 7). 
               
               
                  
                     (6)
                  Rådets gennemførelsesafgørelse (EU) 2016/2090 af 21. november 2016 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 324 af 30.11.2016, s. 7).
               
               
                  
                     (7)
                  Rådets gennemførelsesafgørelse (EU) 2017/563 af 21. marts 2017 om bemyndigelse af Republikken Estland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 80 af 25.3.2017, s. 33).
               
               
                  
                     (8)
                  Rådets gennemførelsesafgørelse 2014/795/EU af 7. november 2014 om forlængelse af anvendelsen af gennemførelsesafgørelse 2011/335/EU om bemyndigelse af Republikken Litauen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 330 af 15.11.2014, s. 44).
               
               
                  
                     (9)
                  Rådets gennemførelsesafgørelse 2014/796/EU af 7. november 2014 om bemyndigelse af Republikken Letland til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 330 af 15.11.2014, s. 46).
               
               
                  
                     (10)
                  Rådets gennemførelsesafgørelse (EU) 2015/2089 af 10. november 2015 om ændring af Rådets gennemførelsesafgørelse 2013/54/EU om bemyndigelse af Republikken Slovenien til at indføre en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 302 af 19.11.2015, s. 107).
               
               
                  
                     (11)
                  Rådets gennemførelsesafgørelse (EU) 2016/1988 af 8. november 2016 om ændring af gennemførelsesafgørelse 2013/678/EU om tilladelse til Den Italienske Republik til fortsat at anvende en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 306 af 15.11.2016, s. 11).
               
               
                  
                     (12)
                  Meddelelse fra Kommissionen til Europa-Parlamentet, Rådet og Det Europæiske Økonomiske og Sociale Udvalg om en handlingsplan for moms – Mod et fælles europæisk momsområde – De svære valg, Bruxelles, den 7.4.2016 (COM(2016) 148 final).
               
               
                  
                     (13)
                  Kommissionens arbejdsprogram 2017 – Realisering af et Europe, der beskytter, styrker og forsvarer, Strasbourg, den 25.10.2016 (COM(2016) 710 final).
               
               
                  
                     (14)
                  KOM(2008) 394 af 25. juni 2008.
               
               
                  
                     (15)
                  EUT L 347 af 11.12.2006, s. 1.
               
               
                  
                     (16)
                  Rådets gennemførelsesafgørelse 2012/181/EU af 26. marts 2012 om tilladelse til Rumænien til at indføre en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 92 af 30.3.2012, s. 26). 
               
               
                  
                     (17)
                  Rådets gennemførelsesafgørelse 2014/931/EU af 16. december 2014 om forlængelse af anvendelsen af gennemførelsesafgørelse 2012/181/EU om tilladelse til Rumænien til at indføre en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 365 af 19.12.2014, s. 145). 
               
               
                  
                     (18)
                  Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (EFT L 155 af 7.6.1989, s. 9).